Palkansaajajärjestöt peräävät ratkaisuja talouteen - Talous - Uutiset - MTV.fi
Palkansaajajärjestöt peräävät ratkaisuja talouteen Talous
Julkaistu 26.06.2013 12:42
Akavan puheenjohtaja Sture Fjäder, SAK:n puheenjohtaja Lauri Lyly ja STTK:n puheenjohtaja Mikko Mäenpää Etelärannassa 15. maaliskuuta 2013.
Palkansaajajärjestöt vaativat hallitukselta ratkaisuja huonontuneeseen taloustilanteeseen. Tänään julkaistun raportin mukaan palkansaajien ostovoima heikkenee tulevina vuosina. Tänä vuonna heikennys on 1,1 prosenttia. Taustalla ovat muun muassa vaimea reaaliansiokehitys, työllisyystilanteen heikkeneminen ja arvonlisäverojen korottaminen. Bruttokansantuote supistuu tänä vuonna 0,4 prosenttia. Mainos (uutinen jatkuu alla)
Akavan mielestä ostovoimaa pitää parantaa tekemällä ansiotuloverotukseen inflaatiotarkistus. STTK haluaa budjettiriihestä työllisyyttä vahvistavan lisätalousarvion ja perua kilometrikorvausten leikkaukset. SAK puolestaan totesi kannanotossaan, että työllisyyskehityksen tueksi on tehtävä vähintään 200 miljoonan euron elvyttävä täsmäpaketti. Seurantaraportin laati valtiovarainministeriön tulo- ja kustannuskehityksen selvitystoimikunta. (MTV3 - STT)